Hetkel Cosworthi jõuallikaga Williamsi meeskonna pressiteatest selgub, et 2012. ja 2013. aastal kasutavad nad samu mootoreid, mida praegune sarja valitseja Red Bull. Kolme aasta pärast minnakse üle uuele V6 turbomootorile.    Tehing tähendab, et järgmisel aastal tarnib Renault mootoreid neljale tiimile: tehasevõistkonnale, Red Bullile, Williamsile ja Team Lotusele.    Aastatel 1989-1999 Renault ja Mecachrome'i mootoreid kasutanud Williamsi võitis sel perioodil viiel  korral konstruktorite karika ja neljal korral triumfeeris meeskonna sõitja individuaalse maailmameistrina.